《题僧雪岑诗》
宋代·林希逸

本自无须学撚须，此于止观事何如。诗家格怕无僧字，圣处吟须读佛书。

得趣藕花山下去，逃名枯木众中居。早梅咏得师谁是，见郑都官却问渠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。